Държавен вестник, бр. 36, 2015 г., стр. 11

БРОЙ  36	
Д Ъ Р Ж А В Е Н  В Е С Т Н И К 	
СТР.  11  
ИНСТРУКЦИЯ № 8121з-533
от 12 май 2015 г.
за условията и реда за носене на служебно 
оръжие от държавните служители в Минис­
терството на вътрешните работи
Раздел I
Общи положения
Чл. 1. С тази инструкция се уреждат усло-
вията и редът за носене на служебно оръжие 
от държавните служители по чл. 142, ал. 1, 
т. 1 от Закона за Министерството на вътреш-
ните работи (ЗМВР) и по § 86 от преходните 
и заключителните разпоредби на Закона за 
изменение и допълнение на Закона за Ми-
нистерството на вътрешните работи (ДВ, 
бр. 14 от 2015 г.).
Чл. 2. (1) Право да носят служебно оръжие 
имат само държавните служители, които са 
преминали курс на обучение по стрелкова 
подготовка и инструктаж за боравене с кон-
кретната система стрелково оръжие, която 
им е зачислена.
(2) Обучението по ал. 1 се организира и 
провежда от Академията на МВР, дирекция 
„Човешки ресурси“ и ръководителите на 
структури по чл. 37 ЗМВР.
(3) Държавните служители удостоверяват 
правото си да носят служебно оръжие със 
служебната си карта.
Чл. 3. (1) Служителите на МВР са длъжни 
да съхраняват и да пазят от противозаконно 
отнемане, загубване, повреждане или уни-
щожаване зачисленото им служебно оръжие.
(2) При ползване на законоустановен отпуск 
или при пътуване извън страната, когато не са 
налице необходимите условия за съхраняване 
и опазване на служебното оръжие, то се пре-
дава за временно съхранение на длъжностното 
лице, което го е зачислило на служителя.
(3) При загубване или противозаконно 
отнемане на зачисленото му огнестрелно 
оръжие и боеприпаси служителят незабавно 
уведомява ръководителя на структурата, а при 
невъзможност уведомяването се извършва чрез 
оперативно дежурната част. В срок 5 работни 
дни от установяване на събитието служителят 
уведомява и писмено ръководителя на струк-
турата чрез прекия си началник.
Раздел II
Ред и условия за носене на служебно оръжие
Чл. 4. Държавните служители в МВР 
изпълняват служебните си задължения със 
зачисленото им служебно оръжие.
Чл. 5. (1) Пистолетите и револверите се 
носят в кобур по тялото.
(2) Кобурът трябва да осигурява бърз дос-
тъп до ръкохватката на оръжието от стреля-
щата ръка, бързото му изваждане, скритото 
носене (за неносещите униформено облекло) 
и да изключва случайното му изпадане. При 
възможност могат да се използват кобури с 
предпазни заключващи механизми (допъл-
нителни устройства за задържане), които да 
затрудняват ваденето на оръжието от напа-
дател при близък контакт.
(3) Кобурът не трябва да позволява достъп 
до спусъка при прибрано оръжие. Вътрешна-
та му страна не бива да премества лоста на 
предпазителя при поставяне или изваждане 
на пистолета.
(4) Служителите, изпълняващи служеб-
ните си задължения на мотоциклети и коне, 
при конструктивна възможност закрепват 
посредством пистолетен ремък служебното 
си оръжие към колана с цел предотвратяване 
евентуалното му изпадане и загубване.
(5) Забранява се оставянето на служебно 
оръжие без надзор.
Чл. 6. Забранява се откритото носене на 
служебно оръжие от служители, неносещи 
униформено облекло, освен ако това не се 
налага за изпълнението на конкретно слу-
жебно задължение.
Чл. 7. Допуска се носенето на служебно 
оръжие с патрон в патронника на цевта, 
ако това е необходимо за изпълнението на 
конкретно служебно задължение.
Чл. 8. (1) Забранява се преотстъпването 
на служебно оръжие освен в случаите на 
неизбежна отбрана и крайна необходимост.
(2) Алинея 1 не се прилага за Специали-
зирания отряд за борба с тероризма при из-
пълнение на специални операции. Редът за 
носене на служебно оръжие в тези случаи се 
определя със заповед на командира на отряда.
Чл. 9. Забранява се носенето и употреба-
та на служебно оръжие и боеприпаси след 
употреба на алкохол или други упойващи 
вещества и медикаменти.
Заключителни разпоредби
§ 1. Инструкцията се издава на основание 
чл. 151, ал. 7 ЗМВР.
§ 2. С тази инструкция се отменя Инструк-
ция № Із-37 от 2012 г. за условията и реда за 
носене на служебно оръжие от държавните 
служители в Министерството на вътрешните 
работи (обн., ДВ, бр. 7 от 2012 г.; доп., бр. 97 
от 2013 г.).
§ 3. Инструкцията влиза в сила от деня 
на обнародването є в „Държавен вестник“.
§ 4. Контролът по изпълнението на ин-
струкцията се възлага на главния секретар 
на МВР и ръководителите на структурите по 
чл. 37 ЗМВР.
Министър:  
Румяна Бъчварова
3263